**Jani Klaus Viander** (s. 18. elokuuta 1975 Tuusula) on suomalainen entinen jalkapalloilija. Pelipaikaltaan hän oli maalivahti. Nykyisin*milloin?* hän toimii englantilaisen Brentfordin nuorisoakatemiassa maalivahtivalmentajana.

Ura
---

Viander teki ensiesiintymisensä Veikkausliigassa kaudella 1994 FinnPassa. Tämän jälkeen hän edusti liigassa myös Ilvestä, FF Jaroa ja FC Jazzia ennen siirtymistään Belgiaan KV Kortrijkiin 1997. Hän palasi sieltä kaudeksi 1998 Suomeen, Helsingin Jalkapalloklubiin, jossa hän pääsi pelaamaan myös Mestarien liigaa. HJK:ta Viander edusti neljä kautta ennen kuin hänet lainattiin Boltoniin 2001. Boltonissa peliaikaa ei kuitenkaan tullut. Hän edusti seuraa kuitenkin vain yhdessä FA Cupin ottelussa.

Myöhemmin Viander sai pysyvän siirron Englantiin, Stokeen. Siirtosummana oli 100 000 puntaa. Peliaikaa ei kuitenkaan Stokessakaan tullut. Hän kävi siten vuonna 2003 lainalla Tanskan liigassa FC Midtjyllandissa. Kesällä 2003 Viander jätti Stoken, minkä jälkeen hän kävi testissä Crystal Palacessa ja Lutonissa sekä hänellä oli Plymouthin kanssa kuukauden sopimus. Tammikuussa 2004 Viander käväisi myös Brentfordin joukkueessa. Kevään 2004 Viander edusti myös Israelin liigan SC Ashdodia, jonka riveissä hänelle kertyi 15 liigaottelua. Syksyn 2004 Viander puolestaan vietti Kyproksella Aris Limassolin joukkueessa.*lähde?*

Joulukuussa 2004 Vianderin ilmoitettiin palaavan kaudeksi 2005 takaisin Suomeen. Tällä kertaa seurana olisi Rovaniemen Palloseura. Viander ei kuitenkaan viihtynyt Rovaniemellä kautta pidempää, sillä se päättyi joukkueen putoamiseen Veikkausliigasta. Viander harjoitteli tämän jälkeen talven Leyton Orientin joukkueessa ennen siirtymistään kaudeksi 2006 takaisin FF Jaroon. Kaudeksi 2007 Viander vaihtoi jälleen joukkuetta, tällä kertaa AC Ouluun. Vianderin osalta kausi päättyi jälleen pettymykseen, kun AC Oulu putosi liigasta. Kaudeksi 2008 Viander palasi HJK:iin, jossa hän joutui tyytymään kakkosmaalivahdin rooliin Ville Wallénin takana. Hän lopetti uransa kauden 2010 jälkeen.*lähde?*

Maajoukkueessa Viander pelasi 13 ottelua.

Lähteet
-------

* RSSSF: Finnish players abroad - Vianderin tilastoja

### Viitteet

1. ↑  Brentford FC: Jani Viander Joins Academy Staff *3.4.2014*. Viitattu 8.7.2014. [vanhentunut linkki]
2. ↑  Bolton Wanderers The Football Network. Viitattu 25.11.2007. [vanhentunut linkki]
3. ↑  Jani Viander viihtyy Stokessa  27.3.2002. Veikkausliiga. Viitattu 25.11.2007. [vanhentunut linkki]
4. 1 2  Viander Kyprokselta RoPSiin  3.12.2004. Rovaniemen Palloseura , RoPS. Viitattu 25.11.2007. [vanhentunut linkki]
5. ↑  Viander debytoi Midtjyllandissa  1.4.2003. MTV3. Viitattu 25.11.2007.
6. 1 2  Argyle look at Viander  29.10.2003. BBC. Viitattu 25.11.2007.
7. ↑  No Pilgrims deal for Viander football.co.uk.  Arkistoitu 14.7.2014. Viitattu 25.11.2007.
8. ↑  Jani Viander Brentfordiin  10.1.2004. MTV3. Viitattu 25.11.2007. [vanhentunut linkki]
9. ↑  Reissumies aina valmiina haasteisiin goool.fi. Viitattu 25.11.2007. [vanhentunut linkki]
10. ↑  Jani Viander Jaron maalille  13.4.2006. MTV3. Viitattu 25.11.2007. [vanhentunut linkki]
11. ↑  Jani Viander AC Ouluun  17.11.2006. Paitsio.com. Viitattu 25.11.2006. [vanhentunut linkki]
12. ↑  Jani Viander vahvistaa HJK:n maalivahtiosastoa  14.12.2007. MTV3. Viitattu 15.12.2007.